Il-Pulizija ġew imsejjħa fil-Port Ħieles fuq dik li qed titqies bħala waħda mill-akbar qabdiet ta’ ħaxixa li saru fl-aħħar xhur. Dan hekk kif uffiċjali tad-Dwana waqqfu kontejner li fih kien hemm ammont sostanzjali ta’ droga. Il-każ żviluppa illum wara nofsinhar, għalkemm l-iscanning tad-Dwana kien ilu għaddej mid-9:30am. Net News hu nfurmat li l-kontejner kien mimli rombli tad-drapp, u li kien propju fin-nofs ta’ dawn ir-rombli li instabet id-droga ippakjata. Fuq kull pallet kien hemm bejn 9 u 12-il romblu. Il-kontejner kien destinat għal indirizz f’Malta, għalkemm is-sorsi tagħna qalulna li aktar tard inbidel l-indirizz. Aktar dettalji fil-ħin li ġej.